CELEX: 62016TN0828
Language: el
Date: 2016-11-25 00:00:00
Title: Υπόθεση T-828/16: Προσφυγή της 25ης Νοεμβρίου 2016 — CRDO Torta del Casar κατά EUIPO — CRDOP «Queso de La Serena» (QUESO Y TORTA DE LA SERENA)

23.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/54
            
         Προσφυγή της 25ης Νοεμβρίου 2016 — CRDO Torta del Casar κατά EUIPO — CRDOP «Queso de La Serena» (QUESO Y TORTA DE LA SERENA)
   (Υπόθεση T-828/16)
   (2017/C 022/73)
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγον: Consejo Regulador de la Denominación de Origen Torta del Casar (Casar de Cáceres, Ισπανία) (εκπρόσωποι: A. Pomares Caballero και M. Pomares Caballero, δικηγόροι)
   
      Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
   
      Αντίδικος ενώπιον του τμήματος προσφυγών: Consejo Regulador de la Denominación de Origen Protegida «Queso de La Serena» (Castuera, Ισπανία)
   
      Στοιχεία σχετικά με τη διαδικασία ενώπιον του EUIPO
   
   
      Αιτούν: Το αντίδικο ενώπιον του τμήματος προσφυγών
   
      Επίδικο σήμα: Εικονιστικό σήμα της Ευρωπαϊκής Ένωσης που περιέχει τα λεκτικά στοιχεία «QUESO Y TORTA DE LA SERENA» — Υπ’ αριθ. 10 486 447 αίτηση καταχωρίσεως
   
      Διαδικασία ενώπιον του EUIPO: Διαδικασία ανακοπής
   
      Προσβαλλόμενη απόφαση: Απόφαση του τετάρτου τμήματος προσφυγών του EUIPO της 26ης Σεπτεμβρίου 2016 στην υπόθεση R 2573/2014-4
   
      Αιτήματα
   
   Το προσφεύγον ζητεί από το Γενικό Δικαστήριο:
   
               —
            
            
               να τροποποιήσει την προσβαλλόμενη απόφαση, διαπιστώνοντας ότι στην υπό κρίση υπόθεση συντρέχουν οι προϋποθέσεις εφαρμογής του σχετικού λόγου απαραδέκτου της καταχωρίσεως κατά το άρθρο 8, παράγραφος 4, του κανονισμού 207/2009 σε συνδυασμό με το άρθρο 13, παράγραφος 1, του κανονισμού 510/2006·
            
         
               —
            
            
               ή, άλλως, να ακυρώσει την προσβαλλόμενη απόφαση· και
            
         
               —
            
            
               εν πάση περιπτώσει, να καταδικάσει το EUIPO στα δικαστικά του έξοδα καθώς και στα έξοδα του προσφεύγοντος (συμπεριλαμβανομένων των εξόδων της διαδικασίας ενώπιον του τμήματος προσφυγών).
            
         
      Προβαλλόμενοι λόγοι
   
   
               —
            
            
               Παράβαση του άρθρου 2, παράγραφος 2, και του άρθρου 3, παράγραφος 1, του κανονισμού 510/2006, σε συνδυασμό με το άρθρο 13, παράγραφος 1, του ιδίου κανονισμού και, εν τέλει, με παραπομπή στο άρθρο 8, παράγραφος 4, του κανονισμού 207/2009.
            
         
               —
            
            
               Παράβαση του άρθρου 13, παράγραφος 1, του κανονισμού 510/2006 με παραπομπή στο άρθρο 8, παράγραφος 4, του κανονισμού 207/2009.
            
         
               —
            
            
               Παράβαση του άρθρου 75 του κανονισμού 207/2009.
            
         
               —
            
            
               Παραβίαση των γενικών αρχών της ασφάλειας δικαίου και της χρηστής διοικήσεως.